Cine este Miclea Finuțu, cel care a organizat nunta de pomină din Buzescu
- Antonia Hendrik
- 17 mai 2024, 16:39
Miclea Finuțu este deja cunoscut pentru petrecerile de pomină pe care le dă în comuna Buzescu, supranumită Beverley Hills de Teleorman. Și chiar dacă a maia vut probleme cu poliția, nu i-a prea păsat, ca dovadă nunta care a paralizat o șosea europeană care leagă Alexandria de Roşiorii de Vede.
Cine este, de fapt, Miclea Finuțu, cel care a organizat nunta de pomină
Miclea Finuţu şi fratele mai mic au ajuns să coordoneze firmele care se ocupau cu importurile de metale rare. Familia Finuţu ajunsese la un moment dat cel mai mare furnizor de materii prime pentru combinatele siderurgice româneşti.
În 2023, atunci când a fost doar socru mic, Miclea Finuțu a organizat o altă petrecere asemănătoare cu cea care a avut loc weekendul trecut. La eveniment au participat lăutari cunoscuți, au defilat maşini, drone şi elicoptere, blocând traficul din toată localitatea.
Acestea nu sunt singurele probleme cu legea pe care le are Miclea Finuțu. Socrul mare a mai dat până acum cu subsemnatul la poliţie. În anul 2014, fraţii Finuţu au fost cercetaţi pentru evaziune fiscală. ANAF estima că prejudiciul se ridica la aproximativ 40 de milioane de euro.
Mai mult. Poliția din Teleorman investighează și alte posibile infracțiuni, deoarece în imaginile publicate pe rețelele de socializare se pot vedea, printre atele, produse alimentare purtate pe brațe pe stradă.
Amenzi de 6.000 de lei pentru organizatorii nunții din Buzescu
Mai mult, polițiștii au aflat după cinci zile că Miclea Finuțu a fost cel care i-a pus pe angajații firmei de evenimente să pună în fața casei lui un cort de nuntă. Cât despre socrul mare, acesta nu a mai ajuns la instanță cu propunere de arestare preventivă pentru că infracțiunea este considerată una minoră.
“Cu privire la modul de gestionare a evenimentului din localitatea Buzescu, conducerea Inspectoratului de Poliție Județean Teleorman a dispus efectuarea de verificări prin structura de control intern”, a precizat Poliția Teleorman, potrivit cancan.ro.